**Квазіспадарожнік** — аб'ект, які знаходзіцца ў арбітальным рэзанансе 1:1 з планетай, што дазваляе яму заставацца блізка ад планеты на працягу шматлікіх арбітальных перыядаў.

Перыяд абароту квазіспадарожніка вакол Сонца ў дакладнасці адпавядае перыяду абароту планеты, аднак квазіспадарожнік мае іншы эксцэнтрысітэт арбіты, які звычайна перавышае эксцэнтрысітэт арбіты планеты. Адносна планеты квазіспадарожнік павольна рухаецца па выцягнутай траекторыі ў бок, процілеглы руху планеты.

У адрозненне ад сапраўднага спадарожніка арбіта квазіспадарожніка знаходзіцца за межамі сферы Хіла і таму нестабільная. Праз некаторы час узаемны рух планеты і квазіспадарожніка пераходзіць да іншых формаў арбітальнага рэзанансу, што прыводзіць да іх разыходжання.

У іншых выпадках арбітальнага рэзанансу 1:1, напрыклад, для арбіты ў выглядзе падковы вакол пунктаў Лагранжа аб'ект не застаецца паблізу ад планеты на працягу некалькіх абаротаў вакол зоркі. Аб'екты, якія рухаюцца па арбіце ў выглядзе падковы, могуць на кароткі час пераходзіць на арбіты квазіспадарожнікаў, з-за чаго могуць быць памылкова прыняты за такія. Прыкладам падобнага аб'екта можа служыць 2002 AA29.

Прыклады
--------

Зямля
На 2002 год было вядома тры квазіспадарожніка Зямлі: (3753) Круітні, 2003 YN107 і (164207) 2004 GU9. Гэтыя аб'екты застаюцца на арбітах квазіспадарожніка ад дзясяткаў да сотняў гадоў. У 2011 стала вядома пра яшчэ аднаго — 2010 SO16.

Венера
У Венеры таксама ёсць квазіспадарожнік, 2002 VE68. Арбіта гэтага астэроіда таксама перасякае арбіты Меркурыя і Зямлі. Мяркуецца, што ён застаецца «кампаньёнам» Венеры на працягу 7000 гадоў і пакіне яе праз 500 гадоў.

Іншыя планеты
На аснове праведзенага мадэлявання можна сцвярджаць, што квазіспадарожнікі могуць быць ва Урана і Нептуна з часоў утварэння Сонечнай сістэмы (прыкладна 4,5 мільярда гадоў). У Юпітэра квазіспадарожнік можа заставацца на працягу 10 мільёнаў гадоў, у Сатурна — да 10 000 гадоў. Ні ў адной з гэтых планет квазіспадарожнікі не выяўлены.

Штучныя квазіспадарожнікі
Напачатку 1989 года савецкі міжпланетны апарат «Фобас 2» выйшаў на арбіту квазіспадарожніка ў Фобаса, спадарожніка Марса, з сярэдняй адлегласцю да Фобаса ў 100 км.. У адпаведнасці з разлікамі апарат мог заставацца на арбіце да некалькіх месяцаў, але з-за сапсавання сістэмы кіравання сувязь з ім была страчана.

Гл. таксама
-----------

* Натуральны спадарожнік

Зноскі
------

1. 1 2  M. Connors; et al. (2002). "*Discovery of an asteroid and quasi-satellite in an Earth-like horseshoe orbit*". *Meteoritics & Planetary Science*. **37**: 1435. `{{cite journal}}`: Непасрэднае ўжыванне et al. у: `|author=` (даведка)
2. ↑  ІТАР-ТАСС : У Зямлі выяўлены астэроід-спадарожнік дыяметрам в 400 км
3. ↑  Asteroid 2002 VE68, a quasi-satellite of Venus
4. ↑  Выкананы фотаметрычныя назіранні квазіспадарожніка Венеры Архівавана 13 снежня 2010.
5. ↑  P. Wiegert and K. Innanen (2000). "*The stability of quasi satellites in the outer solar system*". *The Astronomical Journal*. **119** (4): 1978–1984. doi:10.1086/301291. Архівавана з арыгінала 4 жніўня 2012. Праверана 19 ліпеня 2011. `{{cite journal}}`: Невядомы параметр `|deadurl=` ігнараваны (прапануецца `|url-status=`) (даведка) Архіўная копія **(нявызн.)**(недаступная спасылка). Архівавана з першакрыніцы 4 жніўня 2012. Праверана 19 ліпеня 2011.Архіўная копія **(нявызн.)**(недаступная спасылка). Архівавана з першакрыніцы 4 жніўня 2012. Праверана 19 ліпеня 2011.
6. ↑   Архівавана 20 ліпеня 2009. (арбіта памылкова названа «квазісінхроннай» (англ.: quasi-synchronous)

Спасылкі
--------

* Quasi-satellite Information Page
* Earth’s New Travelling Companion: Quasi-Satellite Discovered
* Astronomy.com: A new «moon» for Earth
* Discovery of the first quasi-satellite of Venus — University of Turku news release (August 17th, 2004)

|  |  |
| --- | --- |
| ⚙️   Нарматыўны кантроль | Microsoft: 69949783 |